CELEX: C2006/154/47
Language: sl
Date: 2006-07-01 00:00:00
Title: Zadeva T-119/06: Tožba, vložena  19. aprila 2006  — Usha Martin proti Svetu in Komisiji

1.7.2006   
            
            
               SL
            
            
               Uradni list Evropske unije
            
            
               C 154/18
            
         Tožba, vložena 19. aprila 2006 — Usha Martin proti Svetu in Komisiji
   (Zadeva T-119/06)
   (2006/C 154/47)
   Jezik postopka: angleščina
   Stranke
   
      Tožeča stranka: Usha Martin Ltd (Kalkuta, Indija) (zastopnika: K. Adamantopoulos, odvetnik, in J. Branton, solicitor)
   
      Toženi stranki: Svet Evropske Unije in Komisija Evropskih skupnosti
   Predlogi tožeče stranke
   
               —
            
            
               Da se na podlagi člena 230 Pogodbe o ustanovitvi Evropskih skupnosti razglasi ničnost Sklepa Komisije z dne 22. decembra 2005 o spremembi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklenih žičnatih vrvi in kablov s poreklom, med drugim, iz Indije, ki je bil objavljen 26. januarja 2006 v Uradnem listu Evropske unije, UL L 22/54, z dne 26.01.2006 („sporna odločba“), kolikor se nanaša na tožečo stranko in umika najnižjo raven cenovne zaveze, ki je veljala pred tem.
            
         
               —
            
            
               Da se na podlagi člena 230 Pogodbe o ustanovitvi Evropskih skupnosti razglasi ničnost Uredbe Sveta (ES) št. 121/2006 z dne 23. januarja 2006 o spremembah Uredbe (ES) št. 1858/2005 o uvedbi dokončne protidampinške dajatve na uvoz jeklenih vrvi in kablov s poreklom, med drugim, iz Indije, ki je bila objavljena 26. januarja 2006 v Uradnem listu Evropske unije, UL L 22/1, 26.01.2006 razveljavi, v kolikor se nanaša na tožečo stranko in uveljavlja sporno odločbo, ki umika najnižjo raven cenovne zaveze, ki je pred tem veljala za tožečo stranko.
            
         
               —
            
            
               Da se stroški v zvezi s tem postopkom naložijo v plačilo toženi stranki.
            
         Tožbeni razlogi in bistvene trditve
   Tožeča stranka je proizvajalec izvoznik jeklenih žičnatih vrvi v Indiji in izvaža v Evropsko unijo.
   Komisija je s sklepom z dne 13. avgusta 1999 (1) sprejela določeno najnižjo cenovno zavezo za ponudbo, ki velja med drugim za tožečo stranko v okviru protidampinških postopkov v zvezi z uvozom jeklenih žičnatih vrvi in kablov s poreklom npr. iz Indije.
   S sklepom 2006/38 (2) je Komisija umaknila sprejetje cenovne zaveze za ponudbo s strani tožeče stranke na podlagi tega, da, kot navaja tožeča stranka, ni prijavila prodaje izven področja cenovne zaveze in je zatrjevala dubajsko poreklo jeklenih žičnatih vrvi in kablov iz Dubaja, ko bi pravzaprav poreklo moralo biti indijsko glede na nezadostno nadaljnjo obdelavo indijskih surovin v Dubaju. Z Uredbo Sveta št. 121/2006 (3) je bila uvedena dokončna protidampinška dajatev, ki je uveljavila odločbo Komisije.
   Kar se tiče opustitve poročanja prodaj izven področja najnižje cenovne zaveze tožeča stranka navaja, da je to povezano s človeško napako, in zatrjuje, da gre pri tem za kršitev načela sorazmernosti, ker ne gre za bistveno kršitev cenovne zaveze in bi zato morala biti posledica te kršitve navodila, da ne bi prišlo do take kršitve v bodoče, in ne umik cenovne zaveze. Tožeča stranka nadalje trdi, da industriji Skupnosti ni bila povzročena bistvena škoda.
   Kar se tiče zatrjevanega dubajskega porekla tožeča stranka navaja, da so institucije zmotno uporabile pravo s tem, da so napravile napačno analizo porekla, saj je Komisija domnevno uporabila kriterij, ali je prišlo do spremembe v tarifni številki zadevnega proizvoda, med tem ko so po mnenju tožeče stranke relevantni kriteriji sledeči:
   
               i)
            
            
               zadnja bistvena predelava ali obdelava;
            
         
               ii)
            
            
               obdelava mora biti ekonomsko upravičena;
            
         
               iii)
            
            
               obdelava mora biti izvedena v podjetju, ki je opremljeno za ta namen; in
            
         
               iv)
            
            
               rezultat obdelave mora biti proizvodnja novega proizvoda ali mora predstavljati pomembno fazo proizvodnje.
            
         Poleg tega bi lahko bile sankcije manj zahtevne, kot je umik cenovne zaveze, kot na primer uvedba protidampinške dajatve s strani carinskih organov držav članic ali postavitev pogoja, da se ustavi izvoz vrvi, narejenih iz indijskega konopca, iz Dubaja.
   Tožeče stranka se zato sklicuje na kršitev prava, pomanjkanje obrazložitve, zlorabo pooblastil in kršitev načela sorazmernosti.
   
      (1)  Sklep Komisije 1999/572/ES z dne 13. avgusta 1999 o sprejetju zavez, ponujenih v zvezi s protidampinškimi postopki glede uvoza jeklene žice, vrvi in kablov s poreklom iz Ljudske republike Kitajske, Madžarske, Indije, Republike Koreje, Mehike, Poljske, Južne Afrike in Ukrajine (UL 1999, L 217, str. 63).
   
      (2)  Sklep Komisije 2006/38/ES z dne 22. decembra 2005 o spremembi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklenih žičnatih vrvi in kablov s poreklom, med drugim, iz Indije (UL 2006, L 22, str. 54).
   
      (3)  Uredba Sveta (ES) št. 121/2006 z dne 23. januarja 2006 o spremembah Uredbe (ES) št. 1858/2005 o uvedbi dokončne protidampinške dajatve na uvoz jeklenih vrvi in kablov s poreklom, med drugim, iz Indije (UL 2006, L 22, str. 1).